armvectores/hy_wikipedia_2023 huggingface dataset:
Իվ Ֆարժ

Իվ Ֆարժ (ֆր.՝ Yves Farge, օգոստոսի 19, 1899(1899-08-19), Սալոն դե Պրովանս - մարտի 30, 1953(1953-03-30) կամ մարտի 31, 1953(1953-03-31), Թբիլիսի, Վրացական ԽՍՀ, ԽՍՀՄ), ֆրանսիացի հասարակական և քաղաքական գործիչ, Խաղաղության կողմնակիցների ֆրանսիական և միջազգային շարժման ղեկավարներից, հրապարակագիր, գրող, նկարիչ։
Ֆրանսիայի գերմանաֆաշիստական օկուպացիայի (1940 - 1944 թթ.) ժամանակ դիմադրության շարժման ակտիվ մասնակից, ֆրանտիրյորների ղեկավարներից։ 1944 թ.-ին նշանակվել է Հանրապետության ընդհատակյա կոմիսար՝ Ռոն-Ալպեր օկրուգում։ 1946 թվականի հունիս-նոյեմբեր ամիսներին Ֆարժը մատակարարման մինիստր էր։ 1948 թվականին դարձել է Խաղաղության պաշտպանության ֆրանսիական շարժման կազմակերպիչներից։ Եղել է Ֆրանսիայի խաղաղության ազգայի խորհրդի (հիմնադրված 1950 թ.) նախագահ և Խաղաղության համաշխարհային խորհրդի ու նրա Բյուրոյի (հիմնադրման օրից, 1950 թ.) անդամ։ Ստացել է «Ժողովուրդների միջև խաղաղության ամրապնդման համար» լենինյան միջազգային մրցանակ (1952 թ.)։


== Ծանոթագրություններ ==
Բրիշչե

Բրիշչե (ուկրաիներեն՝ Брище), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1964 թվականին։
2001 թվականի տվյալներով Բրիշչե գյուղում բնակվում էր 366 մարդ։ Բնակավայրը զբաղեցնում է 0,725 կմ² տարածք։ Բնակչության խտությունը կազմում էր 504,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սնուկերն ամառային Պարալիմպիկ խաղերում (1964)

Սնուկերի մրցաշարը 1964 թվականի ամառային Պարալիմպիկ խաղերում, որտեղ խաղարկվեցին 4 մեդալ։


== Արդյունք ==


== Արտաքին հղումներ ==
Արդյունք։ Միջազգային Պարալիմպիկ Կոմիտե
Աննա Ռոզովա

Անյա Քանանի Կոպ (անգլ.՝ Anya Kanani Kop, իրական անունը` Աննա Ռոզովա, հունվարի 3, 1989(1989-01-03), Լենինգրադ, ՌԽՖՍՀ, ԽՍՀՄ), ռուսական ծագմամբ ամերիկացի մոդել։ Նա զբաղեցրել է երկրորդ տեղը «Թոփ մոդել ամերիկյան ձևով» ռեալիթի շոուի 10-րդ եթերաշրջանում։


== Կենսագրություն ==


=== Վաղ կյանք ===
Անյան ծնվել է Սանկտ Պետերբուրգում։ 4 տարեկանից նրան դաստիարակել են հավայացի որդեգրող ծնողներ Մայք Կոպը և Բալ Պատերսոնը։
Նա հաճախել է Մոանալուայի տարրական և միջնակարգ դպրոցը, այնուհետև 2007 թվականին ավարտել է «Waipahu High School»-ի միջնակարգ դպրոցը։ Միջնակարգ դպրոցում գտնվելու ժամանակ Ռոզովան եղել է պոլինեզիական ակումբի անդամ, որտեղ պարել է հուլա։


== Գործունեություն ==


=== Վաղ աշխատանքներ ===
Ռոզովան 17 տարեկանում ստացել է բարձր աշխատավարձով գործ՝ աշխատելով Louis Vuitton հետ։ Նա հայտնվել է նաև Շանելի, Ջինի Չունի և Fendi-ի շոուներում։ Նա նաև ունեցել է ֆոտոշարք «Vogue» ամսագրի համար։


=== Թոփ մոդել ամերիկյան ձևով ===
Կոպ ազգանվամբ Աննան անցել է քասթինգ «Թոփ մոդել ամերիկյան ձևով» շոուի համար։ Դատավորները հաճախ գովաբանել են Ռոզովային՝ անհատականության և մեծ գրավչության համար։ Նա երբեք չի եղել վերջին երկուս տեղերում։ Այնուամենայնիվ, վերջին ցուցադրության ժամանակ Ուիթնի Թոմփսոնին է զիջել հաղթանակը չափազանց զուսպ լինելու համար։


=== Շոուից հետո ===
Շոուից հետո Ռոզովան Նյու Յորքում պայմանագիր է կնքել «Elite Model Management»-ի հետ։ Ներկայումս նա համագործակցում է «Wilhelmina Models»-ի հետ։
2008 թվականի ապրիլի 30-ին հայտնվել է Midweek հավայական տեղական թերթի շապիկին, իսկ նույն թվականի հունիսին` «Swimsuit Edition» շապիկին։
Ռոզովան հայտնվել է հոնկոնգյան մի շարք հրապարակումներում` Elle, Cosmogirl, Marie Claire, Daily Sun, Ming Pao Weekly, «Jessica Magazine», «Zip Magazine», «Apple Daily», «Wedding de Luxe», «Pd! Girl», «Me! Magazine», «Showcase Fashion», HIM Magazine, «Hong Kong Tatler», «Touch», «Jet Magazine»,"More Magazine" և «Vogue»: Աշխատել է Dior, Versace հետ, սովորել է Hong Kong Fashion Week-ում։


=== Հեռուստատեսություն ===
2009 թվականի մարտին Ռոզովան Fashion TV-ում (Մեծ Բրիտանիա) ներկայացել է որպես մոդել։ 2009 թվականի օգոստոսին Ռոզովան ներկայացել է Project Runway All Star Challenge-ում՝ որպես Sweet-ի հավաքածուի համար մոդելներից մեկը։


== Ծանոթագրություններ ==


== Արտաքին հղումներ ==
Աննա Ռոզովան (անգլ.) Internet Movie Database կայքում
Աննա Ռոզովան Fashion Model Directory կայքում
Գեկկո աստղադիտարան

Գեկկո աստղադիտարան (ճապ.՝ 月光天文台, թարգմանաբար՝ Լուսնի լույսի աստղադիտարան, աստղադիտարանի կոդը` — «888»), աստղադիտարան Ճապոնիայի Սիձուոկա պրեֆեկտուրայում։ Հիմնադրվել է 1957 թվականին «Մշակութային հարմոնիայի միջազգայի հիմնադրամի» կողմից։ Գեկկո բառը թարգմանաբար նշանակում է Լուսնի լույս։
Աստղադիտարանի պատվին է անվանվել այստեղ, Յոսիակի Օշիմայի կողմից 1989 թվականին հայտնաբերված (4261) Գեկկո աստերոիդը։


== Աստղադիտարանի գործիքներ ==
20-սմ ռեֆլեկտոր;
50-սմ ռեֆլեկտոր։


== Հիմնական նվաճումները ==
Հայտնաբերվել են 172 աստերոիդ 2000 թվականի դրությամբ
7300 աստղաչափական դիտարկումներ հրապարակվել են 1986-ից 2003 թվականները։


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Gekko» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Մակուտիի հաղթողների ցանկ


== Մակուտիի հաղթողների ցանկ ==
 Մակուտիի հաղթողների ցուցակը պարունակում է բոլոր ըմբիշներին, ով հաղթել է որևէ բասյո բարձրագույն լիգայում։ Մրցաշարերի ներկայիս անցկացման կարգը գործում է 1909 թ. հունիսից, և հաջորդող 50 տարիների ընթացքում վերածվել է ներկայիս՝ 6 բասյո տարվա կենտ ամիսներին։ Յուրաքանչյուր ըմբիշը անցկացնում է 15 գոտեմարտ մեկ մրցաշարի ընթացքում։ Հաղթանակ է տանում այն ըմբիշը, ով ունի լավագույն պարտություն-հաղթանակ հարաբերակցությունը։ Հավասար ցուցանիշների դեպքում անցկացվում է լրացուցիչ գոտեմարտ։


== 1958-ից (6 բասյո) ==


== 1909—1957 ==
Жирным նշվածեն սումոտորիները, որոնք հաղթել են բոլոր մարտերը մրցաշարի ենթացքում։


== Ռեկորդակիրները հաղթանակներով ==
Жирным նշված են գործող սեկիտորիները.
Բացի Հակուհոից, գործող ըմբիշներից մոկուտիյում հաղթելեն նաև Հարումաֆուձի (6 հաղթանակ), Կյոկուտենհո и Կակուրյու (մեկական հաղթանակ).
Նամոնաստրևի (Քեդայի շրջան)

Նամոնաստրևի (վրաց.՝ ნამონასტრევი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 820 մետր բարձրության վրա։ Շրջկենտրոն Քեդայից 7 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 60 մարդ։


== Ծանոթագրություններ ==
Պուբոլ

Պուբոլ (կատ.՝  և իսպ.՝ Púbol), գյուղ է և մունիցիպալիտետ Իսպանիայում։ Մտնում է Բաշ Էմպորդա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Գիրոնա շրջանում։ Կադակեսի ու Ֆիգերասի հետ միասին ներառված է «Դալիի եռանկյունի»-ում։
Միջնադարում Պուբոլ գյուղը եղել է Պուբոլ բարոնության կենտրոնը։ Այդ ժամանակ է կառուցվել ամրոցը։ 1962 թվականին Սալվադոր Դալին գնել է ամրոցը իր կնոջ՝ Գալայի համար։ Վերջինս ապրել է այնտեղ մինչև իր մահը 1982 թվականին և թաղվել այդտեղ։ Այդ ժամանակ Իսպանիայի թագավոր Խուան Կառլոս I-ը Սալվադոր Դալիին շնորհել է Պուբոլի մարքիզի տիտղոս։
Պուբոլ գյուղի բնակչությունը կազմում է 141 մարդ (2005 թվականի տվյալներով)։


== Ծանոթագրություններ ==


== Արտաքին հղումներ ==
Պաշտոնական էջ Archived 2008-07-04 at the Wayback Machine.
Portugalete en Google Maps
Սենտ Մերիի շրջան (Մերիլենդ)

Սենտ Մերիի շրջան (անգլ.՝ Saint Mary's County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.582 կմ² է, բնակչությունը՝ 105.151 մարդ (2010 թ. տվյալներով)։ Շրջկենտրոնն է Լեոնարդթաուն բնակավայրը։ Կազմավորվել է 1637 թ.։
(4190) Կվասնիցա

(4190) Կվասնիցա (անգլ.՝ Kvasnica), աստերոիդ աստերոիդների հիմնական գոտում։ Հայտնաբերվել է 1980 թվականի մայիսի 11-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 2,611718 ա. մ., առավելագույնը մոտենում է 2,1737 ա. մ. հեռավորության վրա և հեռանում 3,0498 ա. մ.։ Արեգակի շուրջ մեկ ամբողջական պտույտ է կատարում 1541,66 երկրային օրվա ընթացքում, իր ուղեծրով շարժվելով միջինում 0,233515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4190) Կվասնիցա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իդոմենեոս, Կրետեի արքա (օպերա)

Իդոմենեոս, Կրետեի արքա կամ Իլիա և Իդամանթես, KV 366, (իտալերեն՝ Idomeneo, re di Creta ossia Ilia e Idamante), Մոցարտի օպերա-սերիա (ըստ հեղինակի բնորոշման՝ «երաժշտական դրամա», իտալերեն՝ dramma per musica) երեք գործողությամբ, իտալերեն լիբրետտո՝ Ջամբատիստա Վարեսկոյի։ Սա Մոցարտի առաջին հասուն օպերան է, աչքի է ընկնում գործիքավորման վարպետությամբ և փայլուն մեղեդայնությամբ։ Պրեմիերան տեղի է ունեցել 1781 թվականի հունվարի 29-ին Մյունխենում, արժանացել է ջերմ ընդունելության։ Ներկայումս հաճախ բեմադրվում է։


== Ծանոթագրություններ ==
Շարիֆ

Շարիֆ, շերիֆ (արաբ․՝ ‎‎ բարձր, ազնվական), նախաիսլամական Արաբիայում ազնվական տոհմի ներկայացուցիչ, ցեղապետ, հետագայում՝ ժառանգական տիտղոս։ Նեղ իմաստով շարիֆ կոչվում Էին Մուհամմադ մարգարեի թոռ Հասանի սերունդները, թեև, ընդհանրապես, Մուհամմադի բոլոր հետնորդներն Էլ կոչվել են շարիֆ։ 10-րդ դարից մինչև 1916 թվականը շարիֆ կոչվել են Հիջազի և Մեքքայի կառավարիչները։
Կարճևան (գետ)

Անվան այլ կիրառումների համար տե՛ս՝ Կարճևան (այլ կիրառումներ)Կարճևան, գետ Հայաստանի Սյունիքի մարզում։ Սկիզբ է առնում Զանգեզուրի լեռների արևելյան լանջերից և Ագարակ քաղաքից 1,5 կմ հարավ-արևելքում ձախից միախառնվում Արաքս գետին։ Երկարությունը՝ 10 կմ։ Այստեղից է սնուցվում Կարճևանի ջրանցքը։ Ըստ ՀՀ Շրջակա միջավայրի մոնոթորինգի և թափոնների ուսումնասիրության մասին Տեղեկագրի գետը աղտոտված  է  ծանր   մետաղներով գետաբերանի հատվածում։


== Ծանոթագրություններ ==
Աղբն

Աղբն, գյուղ Մեծ Հայքի Սյունիք աշխարհի Բաղք գավառում, իսկ ապա գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 364 ադրբեջանցի բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Այսբերգ А-68

Այսբերգ А-68 այսբերգ, որը պոկվել է Լարսեն շելֆային սառցադաշտից՝ 2017 թվականի հուլիսին։ 2017 թվականի հուլիսին  ունեցել է  5800 կմ² մակերես, ինչը կրկնակի մեծ է Լյուքսեմբուրգ պետությունից, չափսերը՝ 175 և 50 կմ, քաշը՝ մեկ տրիլիոն տոննա։ Սա գրանցված խոշորագույն այսբերգներից է։ А-68-ը սառցադաշտից պոկվելուց հետո Լարսեն սառցադաշտի ընդհանուր մակերեսը նվազել է  12 տոկոսով։
Հետազոտողները սպասում են, որ այսբերգը կարող է շարժվել հյուսիս արևելք՝ դեպի Հարավային Ջորջիա և Հարավային Սանդվիչյան կղզիներ։


== Կազմավորում ==
2014 թվականին հետազոտողները սառցադաշտի մակերեսին նկատել են ճեղքվածք, որը գնալով մեծանում էր։ Հետագայում այսբերգը սառցադաշտին միացվել է  20 կիլոմետրանոց կապով, որն ավելի ուշ փլվել է։ 2017 թվականի հունվարից սպասվում էր, որ այսբերգից մաս կպոկվի։ 2017 թվականի հուլիսի 10-ից 12-ը այսբերգը առանձնացել է Լարսեն С սառցադաշտից ։
2017 թվականի օգոստոսի սկզբին այսբերգը գտնվել է սառցադաշտին մոտ և պահվում էր ծովասառույցի ճնշման շնորհիվ, միայն  հարավային հատվածում սառցադաշտից հեռացել էր 5 կմ-ով։
Նրա ձևավորումից մի քանի օր անց անցկացված արբանյակային դիտարկումները ցույց են տալիս այսբերգի քայքայումը։


== Տես նաև ==
Այսբերգ Բ-15


== Ծանոթագրություններ ==
Շվիլոխզե

Շվիլոհսե (գերմ.՝ Schwielochsee), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդի շրջանի կազմի մեջ։ Գտնվում է Լիբերոզե/Օբերշպրեվալդի ենթակայության տակ։ Բնակչությունը 1613 մարդ է (2010 թվականի դեկտեմբերի 31–ի տվյալներով)։ Զբաղեցնում է 130,83 կմ² տարածք։ Պաշտոնական կոդը՝ 12 0 61 450։


== Ծանոթագրություններ ==


== Արտաքին հղումներ ==
Պաշտոնական էջ
THQ Nordic

THQ Nordic, եվրոպական ընկերություն, որը զբաղվում է համակարգչային խաղերի հրատարչությամբ։ THQ Nordic-ի գլխավոր գրասենյակը գտնվում է Վիեննայում։ Ընկերությունը հիմնադրվել է շվեդացի ձեռնարկատեր Լարս Վինգեֆորի կողից, նրա պորտֆելը կազմված է այլ ընկերություններից ձեռք բերված ապրանքանիշներից և բրենդներից։ Այդ ընկերություններից են՝ JoWooD Entertainment, DreamCatcher Interactive, THQ, Digital Reality և NovaLogic, THQ Nordic-ը նաև ղեկավարում է մի շարք դուստր ընկերությունների՝ համակարգչային խաղեր մշակող մի շարք ստուդիաներ, որոնք նույնպես գնվել են այլ ընկերություններից։ 2016 թվականին ընկերությունը անվանափոխվեց դառնալով THQ Nordic-ի։


== Պատմություն ==

Շվեդացի ձեռնարկատեր Լարս Էրիկ Օլաֆ Վինգերֆորսը հիմնադրեց ընկերությունը 2012 թվականին։
2013 թվականի ապրիլին ընեկերությունը սննկացած THQ-ից գնեց Darksiders, Red Faction և MX vs. ATV խաղաշարքերի իրավունքները, որը արժեցավ 4,9 մլն դոլլար։ Ավելի ուշ 2013 թվականին ընկերությունը գնեց Desperados և Silver ապրանքանիշները Atari-ից։
2016 թվականի օգոստոսի 12-ին հայտարարվեց, որ ընկերություն փոխում է անունը դառնալով THQ Nordic։


== Հրապարակված խաղերի ցանկ ==


== Դուստր ստուդիաներ ==
 Գերմանիա Grimlore Games գնտվում է Մյունխենում, հիմանդրվել է 2013 թվականին։
 ԱՄՆ Rainbow Studios գտնվում է Ֆինիքսում, հիմնադրվել է 1996 թվականին, գնվել է 2013 թվականին։
 Շվեդիա Mirage Game Studios գտնվում է Կարլստադում, հիմնվել է 2016 թվականին։
 Գերմանիա Black Forest Games գնտվում է Օֆենբուրգում, հիմնվել է 2012 թվականին։
 Շվեդիա Pieces Interactive գտնվում է Շյովդում, հիմնադրվել է 2015 թվականին։
 Շվեդիա Experiment 101, գտնվում է Ստոկհոլմում, հիմնադրվել է 2015 թվականին։
 Ֆինլանդիա Bugbear Entertainment գնվում է Հելսինկիյում, հիմնվել է 2000 թվականին։
 Գերմանիա Piranha Bytes գտնվում է Էսսենում, հիմնադրվել է 1997 թվականին։
 ԱՄՆ Gunfire Games գտնվում է Օստինում, հիմնվել է 2014 թվականին։
 Իտալիա Milestone s.r.l գտնվում է Միլանում, հիմնվել է 1994 թվականին։


== Ծանոթագրություններ ==


== Արտաքին հղումներ ==
Պաշտոնական կայք
nordicgames on MobyGames
Սբրոբոնյու

Սբրոբոնյու (ռուս.՝ Сбробонъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բորովայա գետի աջ ափին՝ 37 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075175
Կոդը ըստ հիդրոլոգիական հետազոտության (ՌԴ) — 103007517
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Օմոլոն (գետ)

Օմոլոն, գետ Ռուսաստանում, որը գտնվում է Հեռավոր Արևելքի հյուսիսում, Կոլիմայի ամենախոշոր վտակը։ Հոսում է՝ Յակուտիայի, Չուկոտկայի ինքնավար շրջանով և Մագադանի մարզի սահմաններով։
Գետի անվանումն առաջացել է յուկագիրների տոհմի՝ «օմոլ» (լավ) և «օն» (գետ) տերմիններից, այսինքն՝ «Օմոլ տոհմի գետը» ։


== Հիդրոգրաֆիա ==
Այն հոսում է Օտայկաչանյան լեռնաշղթայի և Կոլիմայի լեռնաշղթայի լանջերի միջով։ Գետի  սնուցումը ձնային և անձրևային է, ջրի միջին ծախսը մոտավորապես՝ 680 մ³/վ է ։  
Իր ամբողջ ընթացքում Օմոլոնի հունը ճյուղավորվում և օղակավորվում է, ձևավորելով բազմաթիվ վտակներ, ջրադաշտեր, գետախորշեր և ծանծաղուտներ։ Ձախափնյա վտակները, որպես կանոն, եզրային վտակների միջով միավորվում են հիմնականում հունին։ Հիմնական հունի լայնությունը միջին հոսանքում կազմում է մոտավորապես 500 մ, հոսանքի 7-9 մ/վ արագությամբ ։ Արդյունքում ողողվող հողամասերում, հավիտենական սառածությունը թույլ է ազդում ստորերկրյա գործընթացին և պտղաբեր բույսերի կյանքին։


=== Ջրաբանություն ===
Օմոլոնը սառչում է հոկտեմբերին և ազատվում սառույցներից ապրիլին։ Գարնանային վարարումը տեղի է ունենում մայիսի 20-ից 25-ը։ Երկրորդ սեզոնային վարարումը տեղի է ունենում օգոստոսի երկրորդ կեսին։
Ձմեռային ժամանակամիջոցին Օմոլոնի ջուրը իդեալական մաքուր ու պարզ է, սառցահոսանքի ժամանակ ունենում է սպիտակավուն երանգ, իսկ ամռան վերջում մգավուն։ Մերձափնյա լճերում ջրի գույնը դեղնավուն կամ մգավուն է։


=== Վտակներ ===


== Կլիմա ==
Կլիման հիմնականում ցամաքային է։ Միջին տարեկան ջերմաստիճանը կազմում է՝ −12,8°С, ամենացածր ջերմաստիճանը կազմում է −61°, ամենաբարձրը՝ +34°։ Տարեկան տեղումների թիվը՝ 240 մմ, որի մեծ մասը կազմված է մանրամաղ անձրևից։


== Ֆլորա և ֆաունա ==
Գետի երկայնությամբ աճում են անոթավոր բույսերի մոտավորապես 550 տարատեսակներ։ Սարերի մերձափնյա լանջերին կան թփերի մացառուտներ, ինչպիսիք են՝ նեդատրոգան, սեդմիչնիկը, կուպիրը, պիժման և այլն։
Գետի ափերին հանդիպում են 25 տեսակնի կաթնասունների։ Գիշատիչ կենդանիներին են ներկայացնոում սև արջը, գայլերը, աղվեսները և ջրասամույրերը։
Օմոլոնի դաշտավայրում եղջերուների բնակեցման համար կան նպաստալի պայմաններ։


== Բնության պահպանում ==
1980 թվականից գետի միջին հոսանքում գործում է ռեսուրսային որսարգելոց՝ Օմոլոնսկի։
1944 թվականին գետի աջափնյակին կազմակերպվեց «Եղջերու» որսարգելոցը։


== Պատմություն ==
1892 թվականին հունիսի 25-ին Օմոլոն գետի գետաբերանում արշավի ժամանակ մահացավ գիտնական հետազոտող Ի․ Դ․ Չերսկին։


== Ծանոթագրություններ ==


== Գրականություն ==
Զոնով Բ․ Վ․ Օմոլոն գետի ավազանի նկարագրություն — Իրկուտսկ, 1931։


== Աղբյուրներ ==
Водно-болотные угодия России
Օմոլոն// Ժամանակակից աշխարհագրական անվանումների բառարան / Ռուսական աշխարհագրական ընկերություն Моск. центр; Под общ. ред. акад։ Վ․ Մ․ Կոտլյակով։ Աշխարհագրության ինստիտուտ РАН։ Եկատերինբուրգ։ ՈՒ-Ֆակտորիա, 2006
Ժյուլ-Կլեման Շապլեն

Ժյուլ-Կլեման Շապլեն (ֆր.՝ Jules-Clément Chaplain, հուլիսի 12, 1839(1839-07-12)[…], Մորտայն-օ-Պերշ, Օրն, Ֆրանսիա - հուլիսի 13, 1909(1909-07-13)[…], Փարիզ, Ֆրանսիա), ֆրանսիացի քանդակագործ, Ֆրանսիայի լավագույն մետաղադրամագործներից մեկը։ Գեղանկարչության ֆրանսիական ակադեմիայի անդամ է եղել։


== Կենսագրություն ==
1857 թվականին ընդունվել է գեղանկարչության դպրոց Փարիզում` մետաղադրամագործության բաժին։ Դրանից հետո Հռոմ գնալով` 1864-1868 թվականներին շարունակել է կրթությունը Իտալիայում։ Ապրել է Վիլլի Մեդիչիիում։
1863 թվականից պարբերաբար ցուցադրվել է Փարիզյան սալոնում և ստացել բազմաթիվ պարգևներ։ 1869 թվականին վերադարձել է Փարիզ, որտեղ միանգամից շատ հայտնի է դարձել։
1877 թվականին Շապլենը նշանակվել է ֆրանսիական կառավարության պաշտոնական մետաղադրամագործ, իսկ 1878 թվականին պարգևատրվել է Պատվավոր Լեգեոնի շքանշանով, իսկ 1881 թվականին դարձել է գեղանկարչության ֆրանսիական ակադեմիայի անդամ։
1896 թվականին եղել է Սևրի ճենապակու գործարանի ղեկավարը, որտեղ ճենապակե բիսկվիթից մի քանի հրաշալի մեդալներ է պատրաստել։
1900 թվականից Պատվավոր Լեգեոնի շքանշանի կոմանդոր։
Թաղված է Մոնպառնասի գերեզմանատանը։ «Շապլենի մահը սուգ էր բոլոր նրանց համար, ով ճանաչում էր նրան և անդառնալի կորուստ ֆրանսիական մշակույթի համար» գրվել է 1909 թվականին «Դրամագիտական թերթում»։


== Արվեստը ==

Լուի Օսկար Ռոտիի հետ միասին (1846-1911) մեծ ներդրում է ունեցել մոդեռնի փարիզյան դպրոցի ստեղծման մեջ։ Եղել է առաջին նկարիչներից մեկը, ով հալած մետաղների համար մոդելներ է պատրաստել, որոնք հավասարաչափ էֆեկտիվ են եղել ինչպես փոքր, այնպես էլ մեծ չափերի համար։
Շապլենը համարվում է մասնագետ, ով նորովի է բացահայտել մետաղագործական արվեստը։ Նրա շնորհիվ հալած մետաղները և պլակատները կրկին արժանապատիվ դիրք գրավեցին եվրոպական արվեստի մեջ։ 1870-ական թվականների վերջին Շապլենը զարգացրել է դիմանկարային մետաղադրամների ռեալիստակա ոճը, որի հիմքերը դրել է Հյուբեր Պոնսկարմը։ Չլինելով Դավիթ դ'Անժեի եռաչափ ռոմանտիկ ոճի աջակից` Շապլենը, աշխատելով ցածր ռելիեֆով, իր մետաղադրամների մեջ քանդակագործության փոխարեն ավելի շատ գեղանկարչություն մտցրեց` թույլ տալով իր կերպարներին ակտիվ փոխհարաբերություններ ունենալ մետաղադրամի շրջապատող ետնապատկերի հետ։ Նա իրերը էներգետիկ, գրեթե կատարյալ ձևով է նկարում, օգտագործում է նաև կանացի և ծաղկային դետալներ։
Ստեղծել է հիանալի շարք` 20 ձուլած մետաղադրամներից, նկարիչների, գիտնականների և պետական գործիչների պատվին, ինչպես նաև նվիրված այդ ժամանակվա մեծ իրադարձություններին։
Հենց Շապլենն է փորագրել Ֆրանսիայի հանրապետության նախագահների պաշտոնական դիմանկարները` սկսած Պատրիս Մակ-Մահոնից մինչև Էմիլ Լուբե։

		
		
		
		


== Ծանոթագրություններ ==


== Արտաքին հղումներ ==
Jules-Clément Chaplain
Էսպլա

Էսպլա (ֆր.՝ Esplas), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09117։


== Բնակչություն ==
Համայնքի բնակչությունը 2008 թվականին կազմում էր 92 մարդ։


== Տնտեսություն ==
2007 թվականի տվյալներով 51 աշխատունակ տարիքի մարդկանցից (15-64 տարեկան) 31-ը տնտեսապես ակտիվ էին, 20-ը անգործ (ակտիվության ցուցանիշը 60,8 %, 1999 թվականին եղել է՝ 65,3 %)։ 31 աշխատունակ բնակիչներից 28-ը աշխատում էին (16 տղամարդ և 12 կին), անաշխատանք էին 3-ը (1 տղամարդ և 2 կին)։ 20 անգործ մարդկանցից 9-ը աշակերտներ կամ ուսանողներ են, 5-ը թոշակառու, 6-ը չէին աշխատում այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Էսպլա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-11 
«Էսպլա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Ալոյի Մեշի ձոր

Ալոյի Մեշի ձոր, գետակ Հայաստանի Արմավիրի մարզում, սկիզբ է առնում Բոզթեփե լեռներից և Գետաշեն գյուղի դիմաց թափվում է Արաքսը։ Արմենակ Հայկունին սխալմամբ այս գետակը դնում է Բագրևանդի գավառում։


== Ծանոթագրություններ ==
Ծովատեղի սուրբ Աստվածածին եկեղեցի

Սուրբ Աստվածածին եկեղեցի, հայկական առաքելական վանքային համալիր Արցախի Մարտունու շրջանի Ծովատեղ  գյուղում։


== Պատմություն ==
Սբ․ Աստվածածին եկեղեցու հարավային պատին, շքամուտքից վերև պահպանված արձանագրության համաձայն՝ եկեղեցին վերանորոգվել է 1895 թվականին․ «Ի յիշատակ հանկուցեալ հօր՝/ Մարգարէ բեկ Մելիք Փաշա[յեան]ցի/, Սուրբ Ա[ստուա]ծածնայ եկեղեցոյս/ թիթեղեայ ծածկոցն, կաթ/ողկէն կաւիթ դուռն, պատ/ուհաններն նորոգել դու[ե]ց/ իւր ծախսովն Ներսես բէկ/Մելիք Փաշայեանց․ 1895»։ Համաձայն իր ծավալա-տարածական լուծումների և հարավային շքամուտքի քանդակային հարդարանքի՝ եկեղեցին 19-րդ դարի կառույց է։


== Կառույցի ճարտարապետություն ==
Եկեղեցին ուղղանկյուն հատակագծով միանավ սրահ է՝ արևելյան կողմում կիսաշրջանաձև խորանով, որի հյուսիսային և հարավային պատերին կան երկու պատուհաններ։ Հյուսիսային պատին պահպանվել է մկրտության ավազանը։
Արտաքուստ երկթեք տանիքը պատված է մետաղյա թիթեղով։ Ներքուստ թաղակապ ծածկը հենվում է աղոթասրահի երկայնական պատերի որմնամույթերից սկզբնավորվող կամարների վրա։ Միակ սրբատաշ ու քանդակազարդ շքամուտքը բացվում է հարավից։ Եկեղեցին լուսավորվում է  արևելյան, արևմտյան և հարավային կողմերում բացվող թվով չորս լուսամուտներով։ Ներսում, պատերին տեսանելի են փորագրված խաչեր և վերօգտագործված բազմաթիվ խաչքարեր։ Կառույցի արևմտյան պատի ստորին հիմնային հատվածում պատի մեջ ագուցված են 12-13-րդ դարերի երեք պատկերաքանդակ խաչքարեր։ Հուշարձանի տարածքում պահպանվել են նաև տարբեր ժամանակաշրջանների այլ խաչքարեր,որոնցից մեկը, համաձայն արձանագրության, կանգնեցվել է 1311 թվականին։
Եկեղեցու երկարությունն է 16,7 մետր,  լայնությունը 6,5 մետր և բարձրությունը 5,5 մետր։
Եկեղեցին խորհրդային տարիներին օգտագործվել է տնտեսական նպատակներով։


== Վիճակը պատերազմից առաջ, ընթացքում և հետո ==
Արցախյան 44-օրյա պատերազմի ժամանակ եկեղեցին չի վնասվել։


== Ծանոթագրություններ ==
Ռիդբախ

Ռիդբախ (գերմ. Riedbach), կոմունա Գերմանիայում, Բավարիա երկրամասի Հասբերգե շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1685 մարդ։ Զբաղեցնում է՝ 31,67 կմ² տարածք։ Պաշտոնական կոդ 09 6 74 153.։
Եգոլդաևո

Եգոլդաևո (ռուս.՝ Еголдаево), գյուղ Ռուսաստանի Ռյազանի մարզի Ռյաժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Nintendo Entertainment System

«Nintendo Entertainment System» (հապավում՝ «NES»), «Nintendo» անդրազգային կորպորացիայի կողմից ստեղծված երրորդ սերնդի 8-բիթային տնային խաղահամակարգ։ Սկզբնապես լույս է տեսել 1983 թվականի հուլիսի 15-ին՝ Ճապոնիայում՝ «Family Computer» (ճապ.՝ ファミリーコンピュータ, ինչպես նաև «Famicom» [ファミコン] վանկային հապավմամբ) ապրանքային անվամբ, այնուհետև՝ Հյուսիսային Ամերիկայում (1985 թ.), Եվրոպայում (1986 թ.) և աշխարհի այլ տարածաշրջաններում։
Համարվելով իր ժամանակի ամենավաճառված խաղահամակարգը, «NES»-ը շոշափելի դրական ազդեցություն է ունեցել հյուսիսամերիկյան վիդեոխաղային արդյունաբերության վրա, որտեղ 1983 թվականին գրանցվել էր երկրորդ սերնդի խաղահամակարգերի վաճառքի շուրջ 97% անկում։ «NES»-ի թողարկմամբ սկիզբ է դրվել ներկայումս ստանդարտային համարվող երրորդ կողմ հանդիսացող զարգացնողներին համակարգչային խաղեր մշակելու և տվյալ հարթակում տարածելու լիազորման բիզնես մոդելը։
Գոյության ընթացքում ունեցել է բազմաթիվ ոչ պաշտոնական կլոններ (կեղծումներ), որոնցից առավել հայտնիներից էր «Dendy» չլիցենզավորված ապարատը, որն արտադրվում էր Թայվանում և վաճառվում հետխորհրդային երկրներում։
Նախորդում է «Super Nintendo Entertainment System» (SNES) համակարգին։


== Ծանոթագրություններ ==


== Արտաքին հղումներ ==
NES համակարգի խաղերի համապարփակ ցանկ(անգլ.)
Էջը DMOZ.org կայքում Archived 2015-11-06 at the Wayback Machine.(անգլ.)
Հաջիյան

Հաջիյան, հայկական ազգանուն։


== Ազգանունը կրողներ ==
Նորայր Հաջիյան (1976-2016), ապրիլյան քառօրյա պատերազմի մասնակից։


== Գրական հերոսներ ==
Անդրանիկ Հաջիյան, Վահե Ղուկասյանի «Գրողի տարածը» վիպակի հերոսներից։


== Ծանոթագրություններ ==
Արսենևկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ԱրսենևկաԱրսենևկա (ուկրաիներեն՝ Арсенівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Արսենևկա գյուղում բնակվում էր 110 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաուսկա

Բաուսկա (ռուս.՝ Бауск, գերմ.՝ Marienland), քաղաք Լատվիայում, վարչական կենտրոնը Բաուսկայի եզրին։ 2016 թվականի տվյալներով բնակվում է 9348 մարդ։ Տարածքի մակերեսը կազմում է 6.1 կմ²։ Գտնվում է Ռիգայից 66 կմ հեռավորության վրա, Մուսա և Մեմելե գետերի միախառնման վայրում, ձևավորելով Լիվերպուլը։ Մոտակա երթուղային կայարանը գտնվում է 26 կմ հեռավորության վրա գտնվող Իեցավա քաղաքում։ Քաղաքը պատմության մեջ հայտնի է Լիվոնսկյան պատերազմով (1558-1583 թթ.), Երեսնամյա պատերազմով (1618-1648 թթ.), Հյուսիսային պատերազմով (1700—1721 թթ.), 1711 թվականին ժանտախտ հիվանդությունով և 1812 թվականին Նապոլեոնի արշավանքով։


== Պատմություն ==
Բաուսկան հիմնադրվել է 1443 թվականին Տեվտենսկի ասպետների կողմից, սակայն քաղաքի կարգավիճակ է ստացել 1511 թվականին։ Լրիվ իրավունքները ստացել է 1609 թվականին։ Բաուսկաի ամրոցը հիմնադրվել է 1456 թվականին։ 1625 թվականին ամրոցն առաջին անգամ վերցրել են շվեդները, իսկ 1705 թվականին ռուսները` Հյուսիսային պատերազմի ժամանակ։ 1705 թվականին ամրոցի ամրապնդումը ավերվել է և այդ ժամանակից ի վեր այն դարձել է անմարդաբնակ։ Սակայն վերջին տարիներին այն վերականգնվել է։ 1885 թվականին Բաուսկայում եղել է 6532 բնակիչ։ Այդ ժամանակ քաղաքում էր գտնվում ուղղափառ մատուռը, լյութերական եկեղեցին և երկու սինագոգները։ Նաև կար 1 կաշվե, 1 քարտաշային և 2 գինու գործարան։ Ամենամյա տոնավաճառը իրականացվել է հոկտեմբերի 12-ից մինչև 17-ը։


== Տնտեսություն, արդյունաբերություն ==
Տեքստիլ գործարանի և պահածոների մասնաճյուղերն են`

2 գարեջրի գործարան
«Բաուսկաս ալուս»
«Լոդինա ալուս»


== Տեսարժան վայրեր ==
Բաուսկաի ամրոց XV—XVI-րդ դարեր
Ռունդալսկիի պալատ։ Կառուցվել է 1736-1740 թվականներին իտալացի ճարտարապետ Բարտոլոմեո Ֆրանչեսկո Ռաստրելլի նախագծով։
Բաուսկաիի արվեստի թանգարան
Բանաստեղծ Վիլիսա Պլուդոնսա Լեյնիեկի տուն-թանգարանը և Ծիծեռնակաբերդի հուշահամալիրը
Մեքենայական թանգարանի ցուցահանդես
Գյուղատնտեսական մեքենաների թանգարան
Ժողովրդական թանգարան
Ռուսական ուղղափառ եկեղեցի հրապարակի կենտրոնում։


== Քույր քաղաքներ ==
 Կոլոմոնա, Ռուսաստան
 Ռիպին, Լեհաստան
 Խեդեմուրա, Շվեդիա


== Ծանոթագրություններ ==


== Արտաքին հղումներ ==
Уртанс А. Бауска в конце XIX — начале XX в.
О. Е. Schmidt, «Schlosse Bausk und Mesotten», Митава, 1890.
Карта Бауски Archived 2009-03-13 at the Wayback Machine.
Официальный сайт Бауского края (լատիշերեն)(անգլ.)

Туристический информационный центр Бауского района (լատիշերեն)(ռուս.)(անգլ.)(գերմ.)

«Менгден, графский и баронский род»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Информация о Бауске в топонимической базе данных (լատիշերեն)
Տեխնոկրատիա

Տեխնոկրատիա (հունարեն՝ τέχνη - արվեստ, հմտություն և հունարեն՝ κράτος - իշխանություն, տիրապետություն), հասարակական կյանքի տարբեր ոլորտների կազմակերպման և կառավարման ձև, որում որոշումներ կայացնելու համար վճռորոշ դեր է հատկացվում պետության հետ սերտորեն կապված ինժեներատեխնիկական մտավորականությանը։ «Տեխնոկրատիան» գործածվում է նաև «տեխնոկրատներ» իմաստով՝ իբրև հենց այդ սոցիալական խավի անվանում։ Տեխնոկրատիան բնութագրվում է ավտորիտար մեթոդներով, դեմոկրատական ազատությունների սահմանափակմամբ, կարող է ի վերջո հանգեցնել դիկտատուրայի։ Արտադրության կառավարման ոլորտում տեխնոկրատիայի դրսևորումներն են մարդու աշխատանքային վարքի անվերապահ ենթարկումը տեխնիկայի և տեխնոլոգիայի պահանջներին (թեյլորիզմը, մենեջմենտի «տեխնոլոգիական բխեցման» դպրոցը), աշխատավորների մեկուսացումը կառավարումից, ֆիզիկական և մտավոր աշխատանքի հակադրումը, տեխնիկայի անվտանգության անտեսումը և այլն։ Իբրև որոշակի աշխարհայացք և գործելակերպ, տեխնոկրատիան տեսական հիմնավորում է ստանում տեխնոկրատական տեսություններում։
Հանս Հարթվիգ Բեզելեր

Հանս Հարթվիգ Բեզելեր (գերմ.՝ Hans Hartwig Beseler, ապրիլի 27, 1850(1850-04-27), Գրայֆսվալդ - դեկտեմբերի 20, 1921(1921-12-20), Բաբելսբերգ, Պոտսդամ, Պրուսիայի ազատ պետություն, Վայմարյան Հանրապետություն), գերմանացի ռազմական  գործիչ, հետևազորի գեներալ, Լեհական թագավորության 1915 թվականին Առաջին համաշխարհային պատերազմի ժամանակ գերմանական և ավստրո-հունգարական զորքերի կողմից գրավված տարածքի ռազմական նահանգապետ։


== Կենսագրություն ==
Ծնվել է իրավագիտության դոկտորի ընտանիքում։ 1868 թվականին ծառայության է անցել պրուսական բանակում, մասնակցել է 1870-1871 թվականների Ֆրանս-պրուսական պատերազմին։ 1888 թվականին ստացել է մայորի կոչում և պաշտոն գլխավոր շտաբում, 1898-1899 թվականներին եղել է գնդի հրամանատար, 1899 թվականին դարձել է օբերկվարտիրմեյստեր, 1903 թվականին ստացել է գեներալ-լեյտենանտի կոչում և դարձել դիվիզիայի հրամանատար, 1904 թվականին նշանակվել է ինժեներական զորքերի և ամրոցների գլխավոր տեսուչ, 1907 թվականին ստացել է գեներալի կոչում, 1911 թվականին զորացրվել է։
Եղել է պահեստազորի այն գեներալներից մեկը, ով նորից զորակոչվել է ծառայության 1914 թվականին կապված Առաջին համաշխարհային պատերազմի սկսվելու հետ և բանակում ստացել է կարևոր պաշտոններ, սկզբում ղեկավարելով 3-րդ ռեզերվային կորպուսը։ Ղեկավարել է բելգիական Անտվերպեն քաղաքի պաշարումը, որը գրավել է 1914 թվականի հոկտեմբերի 10-ին։ Այնուհետև եղել է գերմանական բանակի 4-րդ կորպուսի հրամանատարը, որը պարտվել է Իզերի ճակատամարտում։
1915 թվականի գարնանը փոխադրվել է Արևելյան ռազմաճակատ, որտեղ ղեկավարել է 10-րդ բանակի կազմում գտնվող կորպուսը, նույն թվականի օգոստոսի 20-ին նրա գլխավորությամբ զորքերը գրավում են Նովոգեորգիևսկը։ 1915 թվականի օգոստոսի 27-ից մինչև 1918 թվականի նոյեմբերը եղել է Լեհական թագավորության գերմանական ռազմական գեներալ-նահանգապետը` Վարշավա նստավայրով, գերմանական հովանավորության ներքո ցանկացել է ձևավորել լեհական կառավարություն և խորհրդարան, ինչպես նաև գերմանական հսկողության տակ գործող լեհական բանակ։  1916 թվականի հոկտեմբերի 4-ին դեկրետ է ընդունում 18-ից 45 տարեկան արական սեռի բոլոր լեհերին պարտադիր աշխատանքներում ներգրավելու վերաբերյալ։
Կոմպիենի զինադադարը և Նոյեմբերյան հեղափոխությունը Գերմանիայում վերջ դրեցին Բեզելերի կառավարմանը և Լեհաստանի անկախության հռչակումից հետո գերմանացի գեներալ-նահանգապետը գերմանական զավթիչ զորքերի հետ միասին լքեցին երկիրը։  Հայրենիքում կոշտ քննադատության ենթարկվեց ազգայնականների կողմից, զավթված տարածքներում  «լիբերալ» կառավարում իրականացնելու համար, մահացել է երեք տարի անց։


== Մատենագիտություն ==
Bogdan Graf von Hutten-Czapski, Sechzig Jahre Politik und Gesellschaft, Volunme 1 - 2, Berlin: Mittler 1936


== Ծանոթագրություններ ==


== Արտաքին հղումներ ==
Безелер, Ганс Гартвиг // Nordisk Familjebok(շվեդ.)
Безелер, Ганс Гартвиг // Neue Deutsche Biographie(գերմ.)
Գինդար (Նախճավան)

Անվան այլ կիրառումների համար տե՛ս՝ Գինդար (այլ կիրառումներ)Գինդար, լեռ Նախճավան գավառում, այժմյան Կահաբ գյուղից մոտ 2 կմ հարավ-արևելք։ Ծովի մակարդակից ունի 1089 մ բարձրություն


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Կոգունեկ

Կոգունեկ (ռուս.՝ Когунек, խակ.՝ Кӧгенек), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։
Բնակչությունը 2004 թվականին գրանցված տվյալներով կազմում էր 295 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արեալ (Բրազիլիա)

Անվան այլ կիրառումների համար տե՛ս՝ Արեալ (այլ կիրառումներ)Արեալ (պորտ.՝ Areal), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո նահանգի կենտրոնական մարզում։ Մտնում է Տրես Ռիուսի գավառի կազմի մեջ։ Բնակչությունը կազմում է 11 147 մարդ՝ 2006 թվականի տվյալներով։ Գրավում է 111,494 կմ2 տարածք։ Բնակչության խտությունը՝ 100,0 մարդ/կմ²։


== Պատմություն ==
Քաղաքը հիմնադրվել է 1992 թվականի ապրիլի 10-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 113.035.994,00 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 10.689,99 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,765 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Արեալի (Բրազիլիա) մասին
Լա Կանդելարիա (դեպարտամենտ)

Լա Կանդելարիա (իսպ.՝ Departamento de La Candelaria), դեպարտամենտ Արգենտինայում, Սալտա պրովինցիայի կազմում։ Տարածքը՝ 1525 կմ2։ Բնակչությունը՝ 5300 մարդ։ Բնակչության խտությունը՝ 3,5 մարդ/կմ2։
Վարչական կենտրոնը Լա Կանդելարիան է։
Դեպարտամենտը սահմանակից է՝

արևելքում և հյուսիս-արևելքում Ռոսարիո-դե-լա-Ֆրոնտերա դեպարտամենտին,
հարավում՝ Տուկուման պրովինցիային,
արևմուտքում և հյուսիս-արևմուտքում Գուաչիլաս դեպարտամենտին։


== Խոշորագույն բնակավայրեր ==
Մոդուս վիվենդի

Մոդուս վիվենդի (լատ.՝ Modus vivendi), լատիներեն արտահայտություն, որը նշանակում է համաձայնություն հակադարձ տեսակետներով կողմերի միջև, երբ նրանք համաձայնում են չհամաձայնել՝ համաձայնություն անհամաձայնության պայմաններում։
Modus նշանակում է ձև, ուղի, եղանակ։ Vivendi (լատ.՝ vivere՝ ապրել բառից) նշանակում է ապրելը, կեցություն։ Միասին՝ ապրելու եղանակ (կենսաձև, կենսակերպ, կացութաձև), ինչը նշանակում է փոխհամաձայնություն վիճարկող կողմերի միջև, որը թույլ է տալիս շարունակել կյանքը։


== Քաղաքականության մեջ ==
Քաղաքական հարաբերություններում մոդուս վիվենդին սովորաբար նշանակում է ոչ պաշտոնական և ժամանակավոր համաձայնություն։ Օրինակ, երբ երկու կողմերը, չնայած քաղաքական, պատմական կամ մշակութային անհամապատասխանությանը, վիճելի տարածքների շուրջ հասնում են մոդուս վիվենդիի, հաստատվում է նրանց տարբերությունների հարմարեցում անկանխատեսելի հանգամանքների համար։ Տերմինն այս իմաստով որպես քաղաքական փիլիսոփայության հիմնաքար օգտագործել է Ջոն Գրեյը։


== Դիվանագիտության մեջ ==
Դիվանագիտական առումով մոդուս վիվենդին ավելի հարատև ու մանրակրկիտ բնույթի համաձայնագրով (պայմանագրով) փոխարինվելու համար նախատեսված ժամանակավոր կամ նախնական բնույթի միջազգային համաձայնագիր արձանագրող գործիք է։ Այն սովորաբար կատարվում է ոչ պաշտոնական ճանապարհով, ուստի երբեք չի պահանջում օրենսդրական վավերացում։ Ընդհանրապես զինադադարը և կապիտուլյացիայի գործիքները համարվում են մոդուս վիվենդի։


== Հետաքրքիր փաստեր ==
1961 թ. Իրաքից Քուվեյթի անկախանալուց հետո, Իրաքը պնդում էր, որ այն հանդիսանում է իր տարածքը։ Սակայն Մեծ Բրիտանիայի միջամտությունից հետո, Իրաքը զիջեց և պաշտոնապես ճանաչեց Քուվեյթի անկախությունը՝ հաստատելով մոդուս վիվենդի։


== Ծանոթագրություններ ==
Լիլիթ Պիպոյան

Լիլիթ Սուրենի Պիպոյան (հունիսի 16, 1955(1955-06-16), Երևան, Հայկական ԽՍՀ, ԽՍՀՄ), հայ երգչուհի, երգահան, ճարտարապետ։


== Կենսագրություն ==
Լիլիթ Պիպոյանը ծնվել է 1955 թվականին Երևանում գեղանկարիչ Սուրեն Պիպոյանի ընտանիքում։ Ավարտել է Ալեքսանդր Սպենդիարյանի անվան երաժշտական մասնագիտական դպրոցի դաշնամուրային բաժինը։ 1971-1973 թվականներին սովորել է Երևանի Ռոմանոս Մելիքյանի անվան երաժշտական ուսումնարանի դաշնամուրային բաժնում, 1972-1977 թվականներին՝ Հայաստանի Պետական Ճարտարագիտական Համալսարանում։
Պիպոյանի ստեղծագործությունները հիմնված են հայ պոեզիայի և ժողովրդական բանահյուսության վրա։ Միջնադարյան աշխարհիկ երգերի հիման վրա ստեղծում է ժամանակակից նոր մեղեդիներ։ Թողարկել է 4 ձայնասկավառակ (մեկը՝ Ռուբեն Հախվերդյանի հետ)։ Համերգներով եղել է աշխարհի տարբեր երկրներում։


== Ձայնասկավառակներ ==
«Լիալուսին» (1998)
«Ռուբեն և Լիլիթ» (1999)
«Քաղաքի մեկ օրը» (2003)
«Կապույտ ծաղիկ» (2006)
«Նավ» (2012)
«Ընտրյալ երգեր Կոմիտասից, Կարաոկե» (2013)


== Մրցանակներ ==
«Ժամանակակից ալտերնատիվ ալբոմ» մրցանակ, Լոս Անջելես, 1999, 2003
«Հեղինակային երգի լավագույն ալբոմ» մրցանակ, Հայաստանի ազգային երաժշտական մրցանակաբաշխություն, 2004


== Ծանոթագրություններ ==


== Արտաքին հղումներ ==
Պաշտոնական կայքը Archived 2015-08-01 at the Wayback Machine.
Լիլիթ Պիպոյանի մասին last.fm կայքում
Լիլիթ Պիպոյան - Մի հեռանա
Լիլիթ Պիպոյան,Ռուբեն Հախվերդյան-Անոր
Լիլիթ Պիպոյան. «Երգից չպետք է թանգարանային նմուշի հոտ գա»
Լիլիթ Պիպոյան, «Ուզում եմ, որ մեր արվեստն էլ, քաղաքն էլ լինեն ճշմարիտ և իսկական»
Դոդիկ (Բալուի գավառ)

Անվան այլ կիրառումների համար տե՛ս՝ Դոդիկ (այլ կիրառումներ)Դոդիկ, գյուղ Արևմտյան Հայաստանում, Բալուի գավառակում։ Գտնվում էր Արածանիի աջ ափին, Բալու քաղաքից հյուսիս-արևելք։


== Անվան ստուգաբանույթուն ==
Գյուղի Թաթիկ անվանումը կապված է եղել Թաթիկ անվանումով բույսի առկայության հետ։


== Աշխարհագրություն ==
Տարածքը լեռնային էր։


== Պատմություն ==
Հին գյուղը եղել է հայաբնակ։ Նոր գյուղը կառուցվել է հին գյուղի ավերակների կողքին և եղել է բացառապես քրդաբնակ։


== Բնակչություն ==
XX դարի սկզբին ուներ 75 տուն` 375 քուրդ բնակչով։


== Պատմամշակութային կառույնցեր ==
Հին գյուղատեղիում պահպանվում էին հայկական եկեղեցու և ամրոցի փլատակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նադվորնայա

Նադվորնայա (ուկրաիներեն՝ Надвірна), քաղաք Ուկրաինայի Իվանո-Ֆրանկովսկի մարզի Նադվորյանսկի շրջանում, շրջկենտրոն։ Հիմնադրվել է 1589 թվականին։
Չճշտված տվյալներով Նադվորնայա քաղաքում բնակվում էր 20 620 մարդ։ Բնակավայրը զբաղեցնում է 25,53 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Միզիան Մաոլիդա

Միզիան Մաոլիդա (ֆր.՝ Myziane Maolida, փետրվարի 14, 1999(1999-02-14), Փարիզ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Օլիմպիկ Լիոն ===
Մաոլիդան Օլիմպիկ Լիոնի ակադեմիայի սան է։ Իր պրոֆեսիոնալ դեբյուտը նշեց 2017 թվականի օգոստոսի 5-ին՝ փոխարինելով Մարիանո Դիասին Ստրասբուրգի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 28-ին՝ Եվրոպայի Լիգայի խմբային փուլի Ատալանտայի դեմ խաղում։ Իր առաջին գոլը պրոֆեսիոնալ կարիերայում խփեց նոյեմբերի 23-ին՝ Եվրոպայի Լիգայի Ապոլոնի դեմ խաղում։ Ֆրանսիայի առաջնությունում առաջին գոլը խփեց նոյեմբերի 26-ին՝ Նիսի դեմ խաղում։ Օլիմպիկ Լիոնի կազմում Մաոլիդան անցկացրեց 22 հանդիպում՝ դառնալով 3 գոլի հեղինակ։


=== Նիս ===
2018 թվականի օգոստոսի 13-ին Մաոլիդան 5 տարվա պայմանագիր կնքեց Նիսի հետ։ Իր դեբյուտը ակումբի կազմում նշեց օգոստոսի 18-ին՝ Կանի դեմ խաղում։ Սեպտեմբերի 14-ին Մաոլիդան 2 գոլային փոխանցում տվեց Ռենի դեմ խաղում՝ 2-1 հաշվով հաղթանակ պարգևելով իր թիմին։ Իր առաջին գոլը Նիսի կազմում խփեց հոկտեմբերի 31-ին՝ Ֆրանսիայի լիգայի գավաթի Օսերի դեմ խաղում։


== Միջազգային կարիերա ==
Մաոլիդան ներկայացրել է Ֆրանսիան բոլոր տարիքային երիտասարդական հավաքականներում։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և գոլի հեղինակ դառնալով խմբային փուլի Անգլիայի դեմ խաղում։ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային։


== Կարիերայի վիճակագրություն ==


=== Ակումբային վիճակագրություն ===
2019 թվականի հունվարի 2-ի դրությամբ


== Ծանոթագրություններ ==


== Արտաքին հղումներ ==
Մաոլիդայի պաշտոնական Տվիտերի էջը
Մաոլիդայի պաշտոնական Ինստագրամի էջը
Մաոլիդան transfermarkt-ում
Մաոլիդան soccerbase.com-ում
Մաոլիդան WhoScored.com կայքում
Մաոլիդան Նիսի պաշտոնական կայքում Archived 2018-08-29 at the Wayback Machine.
Մաոլիդան Օլիմպիկ Լիոնի պաշտոնական կայքում Archived 2020-09-26 at the Wayback Machine.
Մաոլիդան Լիգա 1-ի պաշտոնական կայքում Archived 2019-07-22 at the Wayback Machine.
Մաոլիդան ՈՒԵՖԱ-ի պաշտոնական կայքում
Մաոլիդան Ֆրանսիայի ֆուտբոլի ֆեդերացիայի կայքում Archived 2019-07-22 at the Wayback Machine.
Մալմոր սյուր Կորրեզ (կանտոն)

Մալմոր սյուր Կորրեզ (ֆր.՝ Malemort-sur-Corrèze), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Բրիվ լա Գեյյարդ օկրուգի մեջ։ Համաձայն 2007 թվականի մարդահամարի կանտոնի բնակչությունը 6101 մարդ էր։Կանտոնի համարը 1934 է։ Կանտոնում կա 6 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գոռակ

Գոռակ, հայկական արական անուն։ Առաջացել է հայերեն գոռ՝ «հպարտ» բառից։ Ըստ Հրաչյա Աճառյանի՝ կազմվել է Մովսես Խորենացու կողմից որպես Գոռ անվան փաղաքշական ձև։


== Գործածություններ ==
Գոռակ, նահապետ Հայկազանց, գահակալել է մ․ թ․ ա․ 1285-1267 թվականներին։


== Ծանոթագրություններ ==
Կամբոջայի Օլիմպիական կոմիտե

Կամբոջայի Օլիմպիական կոմիտե, Կամբոջայի ազգային օլիմպիական կոմիտե։ Հիմնադրվել է 1983 թվականին։ Դարձել է ՄՕԿ-ի անդամ 1994 թվականին։ Գրասենյակը գտնվում է Պնոմպենում։ Հանդիսանում է ՄՕԿ-Ի, Ասիայի օլիմպիական կոմիտեի և մի շարք այլ կազմակերպությունների անդամ։


== Տես նաև ==
Կամբոջան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք Archived 2009-05-20 at the Wayback Machine.
Ալեքսանդրովկա (գյուղ, Մալովիսկայի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Ալեքսանդրովկա գյուղում բնակվում էր 763 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
2013

2013 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 2013 թվականն է, 
XXI դարի 13-րդ տարին։


== Մահեր ==
Հունվարի 5 - Մարգարիտա Սաենկո, խորհրդային թատերական քննադատ, լրագրող և դրամատուրգ
Փետրվարի 7 - Յուրի Մանուկյան, հայ քաղաքական գործիչ, Հայաստանի միավորված կոմունիստական կուսակցության նախկին առաջին քարտուղար
Փետրվարի 7 - Հովհաննես Գրիգորյան, հայ բանաստեղծ, ԽՍՀՄ գրողների միության անդամ 1975 թվականից
Փետրվարի 26 - Բաբկեն Հարությունյան, Հայ պատմաբան, պատմաաշխարհագրագետ, պատմական գիտությունների դոկտոր, պրոֆեսոր, ՀՀ ԳԱԱ թղթակից-անդամ, ՀՀ գիտության վաստակավոր գործիչ
Մարտի 5 - Ուգո Չավես, Վենեսուելայի նախագահ (ծ. 1954 թ.)
Ապրիլի 8 - Մարգարետ Թետչեր, Մեծ Բրիտանիայի վարչապետ 1979-1990 թթ., պահպանողական կուսակցության առաջնորդ 1975-1990 թթ
Հունիսի 2 - Թողրուլ Նարիմանբեկով, ադրբեջանցի խորհրդային նկարիչ
Հուլիսի 31 - Մարկ Սաղաթելյան, հայ դերասան, շոումեն և հաղորդավար
Օգոստոսի 2 - Ազատ Գասպարյան, կինոյի և թատրոնի հայ դերասան
Օգոստոսի 30 - Շեյմաս Հինի, իռլանդացի բանաստեղծ, արձակագիր, թարգմանիչ, Նոբելյան մրցանակի դափնեկիր
Սեպտեմբերի 26 – Սոս Սարգսյան, հայ անվանի դերասան, ՀՀ և ԽՍՀՄ ժողովրդական արիստ (ծ. 1929 թ.)
Հոկտեմբերի 2 - Սարգիս Դարչինյան, հայ հուշարձանագետ, արխիվագետ, լուսանկարիչ, թիֆլիսագետ։
Հոկտեմբերի 23 - Աննա Տեր-Ավետիքյան, Հայաստանի առաջին կին ճարտարապետը
Դեկտեմբերի 24 - Ամեդեո Ամադեի, Իտալացի ֆուտբոլիատ և գլխավոր մարզիչ
Դեկտեմբերի 26 - Հենրիկ Ազատյան, հայ քաղաքական և պետական գործիչ
(3331) Կվիստաբերգ

(3331) Կվիստաբերգ (անգլ.՝ Kvistaberg), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 22-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,420236 ա. մ., առավելագույնը մոտենում է 2,2092 ա. մ. հեռավորության վրա և հեռանում 2,6313 ա. մ.։ Արեգակի շուրջ մեկ ամբողջական պտույտ է կատարում 1375,26 երկրային օրվա ընթացքում, իր ուղեծրով շարժվելով միջինում 0,261769 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3331) Կվիստաբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոգ Բիչի

Լոգ Բիչի (ռուս.՝ Лог Бычий), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բուլանիխա գետի ձախ ափով՝ 9 կմ հեռավորության վրա։ Գետի երկարությունը 37 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200312115100007781
Հիդրոլոգիական ուսումնասիրությունների կոդը -  115100778
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հալիկառնաս

Հալիկառնաս, Հալիկարնասոս, հնագույն քաղաք Փոքր Ասիայի հարավարևմտյան ծովափին, Կարիայի առևտրական և մշակութային կենտրոնը (այժմ՝ Բոդրում քաղաքը Թուրքիայում)։ Հիմնել են դորիացիները՝ մ.թ.ա. մոտ 1200 թվականին։ Մ.թ.ա. 5-րդ դարում մտել է Աթենական առաջին ծովային միության մեջ։ Ծաղկում է ապրել տիրանոս Մավսոլոս II-ի կառավարման ժամանակ (մ.թ.ա. 377—353)։ Մ.թ.ա. 334 թվականին Հալիկառնասը ավերել է Ալեքսանդր Մակեդոնացին, սակայն հետագայում վերականգնվել է։ Մ.թ.ա. 129 թվականին մտել է հռոմեական Ասիա պրովինցիայի մեջ, ապա անցել Բյուզանդիային։ Հալիկառնասը Հերոդոտոսի և Դիոնիսիոս Հալիկառնասցու հայրենիքն է։
Վերշինինո (գյուղ, Տոմսկի շրջան)

Վերշինինո (ռուս.՝ Вершинино), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 645 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգորևո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԳրիգորևոԳրիգորևո (ռուս.՝ Григорьево), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոմաս ՄակԴոնել

Թոմաս Հանտեր Կեմբելլ Մակդոնելը (անգլ.՝ Thomas Hunter Campbell McDonell, մայիսի 2, 1986(1986-05-02), Նյու Յորք շրջան, Նյու Յորք, Նյու Յորք, ԱՄՆ), ամերիկյան դերասան է։ Առավել հայտնի է
«100» հեռուստասերիալից։


== Կենսագրություն ==
Մակդոնելը ծնվել է 1986 թվականի մայիսի 2-ին՝ Նյու-Յորքում։ Մեծացել է Մանհեթենում և հաճախել է գիշերօթիկ դպրոց։ Այնուհետև Մակդոնելն ավարտել է Նյու-Յորքի համալսարանը։ Նրա մայրը՝ Ջոանին, գրող է, իսկ հայրը՝ Թերրին, խմբագիր։ Նրա եղբայրը գրող Նիկ Մակդոնելն է։


== Կարիերա ==
2011 թվականին Մակդոնելը խաղացել է Ջեսի Ռիտչերայի դերը «Ավարտականը» կատակերգությունում Էրմի Տիգարդենի հետ միասին։
Որպես տեսողական նկարիչ նա ցուցադրել է իր աշխատանքները մի շարք միջազգային ցուցահանդեսներում, որոնցից շատերի պատասխանատուն է եղել, այդ թվում նաև վիդեո-արվեստի ցուցահանդեսի պատասխանատու Նյու-Յորքում։
Խաղացել է այնպիսի ֆիլմերում, ինչպիսիք են՝ «Արգելված թագավորություն», «Տասներկու», «Մռայլ ստվերներ», «Սատանայի ձեռքը» և այլն։
Այժմ նա կիթառ է նվագում և երգում «Լուսին» խմբում։


== Ֆիլմագրություն ==


=== Ֆիլմեր ===
Արգելված թագավորություն (2008) - Երիտասարդ Սոտի
Քսանմեկ (2010) - Երկար մազերով տղա
Ավարտականը (2011) - Ջեսի Ռիտչեր
Մռայլ ստվերներ (2012) - Երիտասարդ Բառնաբաս Քոլինզ
10 իրեր, որոնք ես ատում եմ (2014) - Բեն
Սատանայի ձեռքը (2014) - Տրևոր


=== Հեռուստատեսություն ===
Օրենք և կարգ (2010) - Էդի Բոյլ
Արտադրված է Հոլիվուդում (2011)
Արվարձան (2012-2013) - Սկոտ Ստրաուս
100 (2014-2015) - Գլխավոր դեր


== Արտաքին հղումներ ==
Թոմաս ՄակԴոնել  Internet Movie Database կայքում
Թոմաս ՄակԴոնել   Թվիթթերում
Աշմուշեն (գետ)

Անվան այլ կիրառումների համար տե՛ս՝ Աշմուշեն (այլ կիրառումներ)Աշմուշեն, գետ Ճորոխի ավազանում, նրա աջակողմյան վտակ Թորթումի ձախ օժանդակը։ Սրա ափին է գտնվում Աշմուշեն բերդը։


== Ծանոթագրություններ ==
Ժուրավիննիցա

Ժուրավիննիցա (ռուս.՝ Журавинница), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)